Benedictus XVI
Benedictus XVI Res apud Vicidata repertae: Nativitas: 16 Aprilis 1927; Birth house of Benedict XVI, Mercatellus ad Aenum Obitus: 31 Decembris 2022; Mater Ecclesiae, Civitas Vaticana Patria: Germania, Civitas Vaticana, Italia Nomen nativum: Joseph Aloisius Ratzinger Pontificatus 2005–2013 Praecessor: Ioannes Paulus II Successor: Franciscus Insignia heraldica Benedictus XVI (natus Iosephus Aloisius Ratzinger Mercatello ad Aenum in foro Germaniae die 16 Aprilis 1927; apud Civitatem Vaticanam die 31 Decembris 2022 mortuus), fuit papa et episcopus Romanus, pontifex maximus Ecclesiae Catholicae Romanae a die 19 Aprilis 2005 usque ad diem 28 Februarii 2013. Papa creatus est suffragiis cardinalium die secundo conclavis 2005. Eius apostolica sententia "Cooperatores veritatis" a versu VIII Epistulae III Ioannis deprompta est: "Nos ergo debemus sublevare huiusmodi, ut cooperatores simus veritatis." Die 11 Februarii 2013 papa Benedictus XVI ex inopinato nuntiavit se a munere discessurum esse die 28 Februarii 2013. Ante eum solum septem papae (Pontianus, Clemens I, Silverius, Benedictus IX, Gregorius VI, Gregorius XII atque Caelestinus V) ante mortem sedem sanctam reliquerunt.